**Video rullīšu konkurss – “Katrs piliens ir vērtība”**

**NOLIKUMS**

**Konkursa mērķi:**

* Sekmēt sabiedrības izpratni par ūdeni kā nozīmīgu resursu un aicināt domāt par tā saprātīgu izmantošanu ikdienā, tādejādi veicinot saldūdens resursu ilgtspējīgu izmantošanu.
* Popularizēt sabiedrisko pakalpojumu kā ekonomiski izdevīgu risinājumu ūdens pieejamības nodrošināšanai un lietošanai.
* Pievērst uzmanību notekūdeņu attīrīšanai un lietotāju rīcībai, kura sadārdzina notekūdeņu novadīšanas pakalpojumus.
* Solidarizēties ar šī gada Pasaules ūdens dienas saukli “viss par notekūdeņiem”, jeb saudzē resursus, izmanto ūdeni gudri !(“**why waste water?”).**
* Veicināt skolēniem apgūt jaunas prasmes, veidojot video rullīti, strādājot komandā, veicot padziļinātu izpēti par kādu no piedāvātajiem tematiem.

**Konkursa tēmas atslēgvārdi:**

#izziņa #eksperimenti #ūdens kvalitāte #ūdens lietošana #krāna ūdens #ūdens aprites cikls dabā #ūdens aprites cikls ūdenssaimniecībā #ūdens ieguve #ūdens patēriņš #ūdens attīrīšana #ražošanas procesa uzlabošana #ilgtspējīga rīcība #ūdens lietošanas veidi #ūdens taupīšana #mērvienības ūdenssaimniecībā #ūdens uzskaite mājsaimniecībā

#notekūdens #notekūdeņu aprites cikls #notekūdeņu savākšana #notekūdeņu attīrīšana #kanalizācijas sistēmas elementi #kanalizācijas tīrīšana #kanalizācijas nosprostošanās #notekūdens sastāvs

#videi draudzīga rīcība

**Konkursa dalībnieki:**

Latvijas izglītības organizācijas - skolas, atsevišķas klases, skolēnu grupas - kuras vēlas padziļināti izpētīt kādu no piedāvātajām tēmām un ūdenssaimniecību darbību kopumā.

**Konkursa priekšmets:**

Konkursa dalībnieki var iesniegt 1 oriģinālu autordarbu – video rullīti 3,30 min. garumā, (individuāli vai kolektīvi sagatavotu) ievērojot konkursa mērķus un tēmu: “Saudzē resursus, izmanto ūdeni gudri”

**Noteikumi dalībai konkursā:**

* Piedalīšanas konkursā ir bez maksas.
* Konkursa darbs jāsagatavo elektroniski tādā formātā, lai tas būtu translējams video formātā interneta vietnēs.
* Pieteikumā jānorāda:
  + autoru vārds, uzvārds,
  + pārstāvētā klase, skola,
  + skolotāja vai darba vadītāja e-pasts un tālrunis saziņai
  + darbā izmantotie atslēgas vārdi un jāapraksta tēmas ideja (vai aktualitāte).
* Darbam jābūt latviešu valodā.
* Video rullīša ilgums nedrīkst pārsniegt 3 minūtes 30 sekundes. Tas jāsūta uz e-pasta adresi: [baiba@lwwwwa.lv](mailto:baiba@lwwwwa.lv) . Pieteikuma nosūtītājs ir atbildīgs par to, vai darbs ir sasniedzis adresātu.
* Iesūtot darbu, konkursa dalībnieks atļauj to izmantot nekomerciāliem mērķiem biedrības “Latvijas Ūdensapgādes un kanalizācijas uzņēmumu asociācija” biedriem sabiedrības informēšanai par ūdenssaimniecības jautājumiem.
* Biedrība patur darbu publicēšanas tiesības un tulkošanas tiesības, norādot autoru.
* Gadījumā, ja konkursa darbs satur cilvēka cieņu aizskarošu vai diskriminējošu saturu, konkursa organizācijas komiteja patur tiesības darbu atgriezt atpakaļ autoram un to nepubliskot.

**Konkursa organizatori:**

* Konkursa rīkošanu Latvijā īsteno biedrība “Latvijas Ūdensapgādes un kanalizācijas uzņēmumu asociācija” tās valdes personā. Biedrības valde ir konkursa organizācijas komiteja.
* Konkursa organizācijas kontaktpersona ir izpilddirektore Baiba Gulbe, tālr.: 26544929, e-pasts: [baiba@lwwwwa.lv](mailto:baiba@lwwwwa.lv).
* Konkursa norises laiks ir no **2017.gada 22.marta līdz 2017.gada 2.maijam** (ieskaitot).
* Organizācijas komiteja nodrošina konkursa noteikumu sagatavošanu un publicēšanu biedrības mājas lapā [www.lwwwwa.lv](http://www.lwwwwa.lv) un biedrības sociālā tīklu *facebook* lapā.
* Ikviens interesents biedrības sociālā tīklā *facebook* lapā varēs balsot par savu simpātiju. Simpātiju balvu iegūs tas video, kas iegūs visvairāk „Patīk” („*Like*”) atzīmes.

**Konkursa rezultātu noteikšana:**

* Visi termiņā iesūtītie darbi tiek nodoti organizācijas komitejai, kura veic darbu vērtēšanu.
* Visi termiņā iesūtītie un organizācijas komitejas izvērtētie darbi tiek publicēti biedrības sociālā tīkla f*acebook* lapā skatītāju simpātiju noteikšanai.
* Skatītāju simpātiju konkurss notiek no 2017.gada 10.maija līdz 2017. gada 14.maijam (ieskaitot).
* Organizācijas komiteja veic darbu vērtēšanu saskaņā ar šādiem kritērijiem:
* *kategorijā “IDEJAS ORIĢINALITĀTE”*
* *kategorijā “TĒMAS AKTUALITĀTE”*
* *kategorijā “MĀKSLINIECISKĀ UN TEHNISKĀ KVALITĀTE”*
* Konkursa vērtēšanas norise tiek dokumentēta.

**Uzvarētāju apbalvošana:**

* Uzvarētāji tiek paziņoti 2017.gada 19.maijā BALTIJAS VALSTU ŪDENSSAIMNIECĪBU KONFERENCES laikā Liepājā.

**Balvu fonds:**

**Balvas saņem** 1. līdz 3. vietas ieguvēji un tiek piešķirta skatītāju simpātiju balva video, kurš ieguvis visvairāk “Patīk” (“*Like*”) .

Balvas nodrošina biedrība “Latvijas Ūdensapgādes uzņēmumu asociācija”, Ūdensapgādes uzņēmumi un asociācijas sadarbības partneri.

Organizācijas komitejai ir tiesības piešķirt arī papildus veicināšanas balvas interesantākajiem darbiem.

Konkursa uzvarētājiem – klašu/skolu grupām būs iespēja iepazīties ar ūdenssaimniecības uzņēmumiem klātienē, tiks organizēts pasākums kādā no reģionālajiem Zinātkāres centriem “ZINOO” par izglītojošām tēmām.